
				JUSTIZIA ADMINISTRAZIOA

				IRUNGO LEHEN AUZIALDIKO ETA INSTRUKZIOKO 5 ZENBAKIKO EPAITEGIA

				2613

				EDIKTUA, 115/13 prozedura arruntaren ondoriozkoa.

				Irungo Lehen Auzialdiko eta Instrukzioko 5 zenbakiko Zuzeneko Laguntza emateko Unitate Prozesala.

				Judizioa: 115/13 prozedura arrunta.

				Demandatzailea: Asefa, S.A. Seguros y Reaseguros.

				Abokatua.

				Prokuradorea: Linares.

				Demandatua: Aranco Urbanismo y Viviendas, S.L.

				Gaia: judizio arrunta.

				 

				Judizio horretan, epaia eman zen 2014-05-14an, eta honako hau da haren epaitza:

				EPAITZA

				Baietsi egiten dut partez auzitegietako prokuradore María Luisa Fariasek –Asefa, S.A. Seguros y Reasegurosen ordez eta izenean– auzi-ihesean den Aranco Urbanismo y Viviendas, S.L.-ren aurka aurkeztutako demanda. Hori dela eta, demandatua kondenatzen dut auzi-jartzaileari 44.491,25 euro ordaintzera, printzipalarenak, gehi zenbateko horren legezko interesak, demanda aurkeztu zenetik aurrerakoak, eta epai honen egunetik aurrera bi puntu gehituta.

				Alderdi bakoitzak berak eragindako kostuak ordaindu beharko ditu, eta komunak, erdi bana.

				Aurkaratzeko modua: apelazio-errekurtsoa, Gipuzkoako Probintzia Auzitegian (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, honako hauek adieraziko dira: aurkaratzea zein alegaziotan oinarritzen den, apelatutako ebazpena zein den, eta zein erabaki aurkaratzen diren (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, epaitegi honek Banco Santanderren duen Gordailu eta Kontsignazio Kontuan (4231 0000 04 0115 13) kontsignatu beharko da zenbateko hori. Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Berrikuspena). Diru-kopuru hori zainpean utzi izana egiaztatu egin beharko da errekurtsoa aurkeztean (BJLOko 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.

				Eta epai honen bidez, erabaki, agindu eta sinatzen dut.

				Aranco Urbanismo y Viviendas, S.L. demandatuaren egungo egoitza ezezaguna denez, aipatutako ebazpena Euskal Herriko Agintaritzaren Aldizkarian argitaratutako ediktu bidez jakinaraztea erabaki da, Prozedura Zibileko 1/2000 Legearen 497.2 artikuluaren arabera (PZLb).

				Ebazpen horren aurka, apelazio-errekurtsoa aurkez dezake auzi-ihesean den demandatuak.

				Jakinarazten den ebazpenaren testu osoa eskura du interesdunak, epaitegi honetako bulego judizialean.

				Irun (Gipuzkoa), 2014ko maiatzaren 15a.

				IDAZKARI JUDIZIALA.

